ଭୁବନେଶ୍ୱର, ଅକ୍ଟୋବର ୧୮(ଲୋକାଲ ୱାୟାର):ପ୍ରଦୂଷଣ ଯୋଗୁ ଭାରତର ରାଜଧାନୀ ଦିଲ୍ଲୀରେ ୭୦ % ଲୋକଙ୍କୁ ମୁହଁରେ ମାସ୍କ ବାନ୍ଧି ରାସ୍ତାରେ ଯିବାର ଦେଖିବାକୁ ମିଳିଥାଏ ।
ପଞ୍ଜାବ, ହରିୟାଣା ଏପରିକି ପାକିସ୍ତାନରେ ଅଧିକ ମାତ୍ରାରେ ଶସ୍ୟ କ୍ଷେତ୍ରରେ ଚାଷକାର୍ଯ୍ୟ ପରେ ନିଆଁ ଲଗାଇ ଦିଆଯାଉଥିବା ଯୋଗୁ ସେଥିରୁ ନିର୍ଗତ ଧୂଆଁ ପାଇଁ ପ୍ରଦୂଷଣ ହେଉଛି ।
ଏହା ସ୍ୱାସ୍ଥ୍ୟ ପକ୍ଷେ ଖୁବ୍ କ୍ଷତିକାରକ ବୋଲି କହିଛନ୍ତି ଶିକ୍ଷା ଓ ଅନୁସନ୍ଧାନ (ଡିମଡ ଟୁ ବି ୟୁନିଭର୍ସିଟି)ର କୁଳପତି ପ୍ରଫେସର ଅମିତ ବାନାର୍ଜୀ ।
ସୋଆ ପରିଚାଳିତ ଇନଷ୍ଟିଚ୍ୟୁଟ୍ ଅଫ୍ ଟେକ୍ନିକାଲ୍ ଏଜୁକେସନ୍ ଆଣ୍ଡ ରିସର୍ଚ୍ଚ (ଆଇଟିଇଆର୍) ର ରସାୟନ ବିଜ୍ଞାନ ବିଭାଗ ପକ୍ଷରୁ ଆୟୋଜିତ "ରିସେଂଟ ଆଡଭାନସେସ୍ ଅନ୍ ଏନର୍ଜି, ଏନଭିରୋନମେଣ୍ଟ ଆଣ୍ଡ ହେଲ୍ଥ ସାଇନସେସ୍" ଶୀର୍ଷକ ଜାତୀୟ କର୍ମଶାଳାରେ ସମ୍ମାନିତ ଅତିଥି ଭାବେ ଯୋଗ ଦେଇ ନିଜ ଅଭିଭାଷଣରେ ଏହି ବକ୍ତବ୍ୟ ରଖିଛନ୍ତି ପ୍ରଫେସର ବାନାର୍ଜୀ ।
କର୍ମଶାଳାରେ ମୁଖ୍ୟ ବକ୍ତା ଭାବେ ଯୋଗ ଦେଇଥିବା ସୋଆ ସ୍ୱାସ୍ଥ୍ୟ କାର୍ଯ୍ୟକ୍ରମ ନିର୍ଦ୍ଦେଶକ ଡଃ ଅଶୋକ କୁମାର ମହାପାତ୍ର ମଧ୍ୟ କୃଷି କ୍ଷେତ୍ରରେ ନିଆଁ ଲଗାଇବା ଯୋଗୁ ବାୟୁ ପ୍ରଦୂଷଣ ପ୍ରସଙ୍ଗକୁ ସମର୍ଥନ କରିବା ସହ କେବଳ ଦିଲ୍ଲୀ ନୁହେଁ ଓଡ଼ିଶାରେ ମଧ୍ୟ ବାୟୁ ପ୍ରଦୂଷଣ ଢେର ମାତ୍ରାରେ ବୃଦ୍ଧି ପାଉଛି ବୋଲି ଉଦବେଗ ପ୍ରକାଶ କରିଥିଲେ ।
ଏହି କର୍ମଶାଳାରେ ମୁଖ୍ୟ ଅତିଥି ଭାବେ ଓଡ଼ିଶା ସରକାରଙ୍କ ଉଚ୍ଚ ଶିକ୍ଷା କାଉନସିଲର ଭାଇସ୍ ଚେୟାରମ୍ୟାନ୍ ପ୍ରଫେସର ଅଶୋକ କୁମାର ଦାସ ଯୋଗ ଦେଇ କହିଥିଲେ ଯେ ରାସ୍ତାରେ ଅଧିକ ମାତ୍ରାରେ ଗାଡ଼ି ଚଳାଚଳ ଯୋଗୁ ବାୟୁ ପ୍ରଦୂଷଣ ହେଉଛି ।
୪୦ ରୁ ୫୦ ପ୍ରତିଶତ ବାୟୁ ପ୍ରଦୂଷଣ ଗାଡ଼ି ଚଳାଚଳ ଯୋଗୁ ହେଉଥିବା ପ୍ରଫେସର ଦାସ କହିଛନ୍ତି । ରାସ୍ତାରେ ଏତେ ମାତ୍ରାରେ ଗାଡ଼ି ଚଳାଚଳ ହେଉଛି ଯେ ପଥଚାରୀଙ୍କ ପାଇଁ ରାସ୍ତାରେ ଯିବା ସମ୍ଭବ ହେଉନାହିଁ ।
ଏହା ଏକ ବଡ଼ ସମସ୍ୟା ବୋଲି ସେ ଉଦବେଗ ପ୍ରକାଶ କରିଥିଲେ ।କେବଳ ପ୍ରଦୂଷଣ ନୁହେଁ ସ୍ୱାସ୍ଥ୍ୟ କ୍ଷେତ୍ରରେ ମଧ୍ୟ ଆମେ ଯତ୍ନବାନ ନୋହୁଁ ।
ମେଦବହୁଳତା ମଧ୍ୟ ଏକ ବଡ଼ ସମସ୍ୟା ହୋଇଛି ବୋଲି ପ୍ରଫେସର ମହାପାତ୍ର ପ୍ରକାଶ କରି ଆମେ ଭଲ ଖାଦ୍ୟ ଖାଉଛୁ ଏବଂ ଖରାପ୍ ସ୍ୱାସ୍ଥ୍ୟ ଆପଣାଉଛୁ ।
ଏଥିପାଇଁ ଯୁବପିଢ଼ି ଯତ୍ନବାନ ହେବା ଆବଶ୍ୟକ ବୋଲି ସେ କହିଛନ୍ତି ।ସୋଆ ଟାଇମ୍ସ ହାୟର ଏଜୁକେସନ୍ ୱାର୍ଲ୍ଡ ୟୁନିଭର୍ସିଟି ର୍ୟାଙ୍କିଙ୍ଗ୍ ୨୦୨୦ରେ ଇଞ୍ଜିନିୟରିଂ ଏବଂ ଟେକ୍ନୋଲୋଜି ବିଷୟରେ ଆଇଟିଇଆର୍ ୬୦୧ ରୁ ୮୦୦ ର୍ୟାଙ୍କିଙ୍ଗ୍ ଏବଂ କମ୍ପ୍ୟୁଟର ସାଇନ୍ସ କ୍ଷେତ୍ରରେ ୬୦୧ ପ୍ଲସ ର୍ୟାଙ୍କିଙ୍ଗ ରଖିବା ନେଇ ଖୁସି ବ୍ୟକ୍ତ କରିଥିଲେ ପ୍ରଫେସର ବାନାର୍ଜୀ ।
ସେହିପରି ସାରା ଭାରତରେ ଶିକ୍ଷାନୁଷ୍ଠାନ କ୍ଷେତ୍ରରେ ମହିଳାଙ୍କ ସଂରକ୍ଷଣ ନେଇ ସୋଆ ତୃତୀୟ ସ୍ଥାନରେ ରହିଥିବାରୁ ଏହା ମଧ୍ୟ ଗର୍ବର ବିଷୟ ବୋଲି ସେ କହିଥିଲେ ।
ଆୟୋଜିତ କର୍ମଶାଳାରେ ସମ୍ମାନିତ ଅତିଥି ଭାବେ ଯୋଗ ଦେଇଥିବା ବାର୍କ, ମୁମ୍ବାଇର ନ୍ୟୁକ୍ଲିୟର୍ ଆନାଲିଟିକାଲ୍ ଆଣ୍ଡ ଆକ୍ସିଲେରେଟର୍ କେମିଷ୍ଟ୍ରି ବିଭାଗ ମୁଖ୍ୟ ପ୍ରଫେସର ରଘୁନାଥ ଆଚାର୍ଯ୍ୟ, ସୋଆ ରିସର୍ଚ୍ଚ ଆଣ୍ଡ ଡେଭଲପମେଣ୍ଟ ଡିନ୍ ପ୍ରଫେସର ପି.କେ. ନନ୍ଦ, ରସାୟନ ବିଜ୍ଞାନ ବିଭାଗ ମୁଖ୍ୟ ପ୍ରଫେସର ସୁଜାତା ମିଶ୍ର, କନଭେନର୍ ଡଃ ନରେଶ କୁମାର ସାହୁ ଏବଂ କୋକନଭେନର୍ ଡଃ ପି. ଗଙ୍ଗାରାଜୁ ଆଚାରୀ ମଧ୍ୟ ବକ୍ତବ୍ୟ ରଖିଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
